section_heading: Klasična gimnazija u socijalističko doba (1945. – 1991.)
paragraph_text: U poslijeratnom obračunavanju s “narodnim neprijateljima”, jedna od namjera tadašnjeg režima je također bila da se gimnazijalke i gimnazijalci, za koje se smatralo da su nepoćudni, izbace iz škola. To su bili najčešće učenici koji su imali odnose s ustašama ili buržoazijom. Učenike klasičnih gimnazija su više puta napadali učenici Partizanske gimnazije, koji su ih zvali “nenarodnim elementima”. Često puta su učenici Partizanske gimnazije prebijali klasičare zbog njihovih stavova. Zagovaralo se “odstranjivanje fašističkih elemenata”, a mnogi učenici klasičnih gimnazija su tad bili viđeni kao „nepoćudni“, odnosno kao “fašisticki elementi” zbog svojeg otpora i istupa. Mnogi učenici su zbog grijehova, koji su i njima samima bili potpuno nepoznati, bili izbacivani iz škole.